El CB Sant Josep fa nosa | Revista de Badalona\na Cultura, Esports\nLes casualitats en aquest món no existeixen. Altra cosa és la causalitat. Tota causa provoca un efecte i tota causa té un motiu. I, malauradament, en aquesta vida hi ha menys motius innocents, o de bona fe, que no pas malícia. Tot el que ha passat a l’entorn del CB Sant Josep en els últims mesos no és fruit de l’atzar. Segur que des del club han comès errades, com es manté des de l’entorn de la parròquia de Sant Josep, però a hores d’ara ningú pot negar que hi ha una voluntat clara de fer desaparèixer el club, perquè fent-lo desaparèixer s’elimina el darrer obstacle perquè l’Arquebisbat de Barcelona pugui fer el que vulgui amb els terrenys del Centre Parroquial Sant Josep, amb l’adquiescència, voluntària o per omissió, de l’Ajuntament de Badalona.\nNo explicaré en aquest article algunes interioritats, que conec, d’ambdues parts del conflicte. Em limitaré a posar cronològicament, un darrera l’altre i a partir de la informació publicada, els principals fets que ens han portat fins avui. L’exposició dels fets, acompanyats dels enllaços de les notícies publicades en diversos mitjans de Badalona, parla per si mateixa.\nComencem, doncs, pel principi:\nFinals de la dècada dels anys 30. El Centre Parroquial Sant Josep obre portes. És un equipament privat lligat a la parròquia de Sant Josep que té com a objectiu la promoció i pràctica de l’esport i de la cultura. Els objectius s’assoleixen àmpliament i durant dècades: el centre és un espai de referència cultural, social, però sobretot esportiva, gràcies als èxits de les seccions d’escacs, hoquei i, especialment, la de bàsquet. El Sant Pep (com es coneix popularment el CB Sant Josep a la ciutat) és un dels clubs de referència, al costat del Joventut, el Cotonifici, el Círcol o l’Ademar. Això crea rivalitats històriques en l’àmbit basquetbolístic badaloní, semblants -salvant les distàncies- a les rivalitats futbolístiques entre el Barça i l’Espanyol a la ciutat comtal. En els anys que el bàsquet arriba al seu zènit com a espectacle esportiu a Badalona, Catalunya i Espanya, el Sant Josep és una peça clau en l’entramat formatiu de jugadors que després debuten a la màxima categoria estatal.\nEn l’àmbit cultural, els anys daurats de la secció de teatre són els 50-60, quan l’elenc del Sant Josep assoleix diversos guardons dins i fora de la ciutat. Badalona ha estat sempre una notòria fàbrica teatral, amb nombroses companyies amateurs de les quals han sorgit actors i actrius més que notables, consagrats als escenaris de tot Catalunya i posteriorment al cinema i a la televisió. El CP Sant Josep també va ser un d’aquests motors teatrals.\nDècada dels noranta i tombant de segle. Coincidint amb la pèrdua de pols general de la ciutat, el centre parroquial enceta una etapa d’un cert declivi. L’equipament es va deteriorant per la manca d’inversió que correspondria a qui en té la propietat, la parròquia i, per elevació, l’Arquebisbat de Barcelona. Esportivament el futbol ha recuperat el seu regnat, cosa que ha incidit negativament tant pel que fa a públic com a aportacions dineràries als clubs, mentre que la cultura va de baixa. Els factors que expliquen tot plegat són múltiples: una major individualització de la societat; la irrupció de la tecnologia com a eina que transforma la manera com es viu l’oci; la desconnexió generalitzada dels ciutadans de Badalona vers la seva ciutat; la manca d’iniciatives polítiques; la secularització de la societat…\nJuny de 2012. En un article publicat a La Vanguardia, Jaume Arqué, president del Centre Parroquial afirma que “no estem disposats a tancar”, tot i que al maig la Fundació Sant Josep (que és qui gestiona el centre parroquial) ja els ha dit que han de plegar veles. Arqué explica que a finals de 2011 l’Arquebisbat va visitar l’equipament i que va trobar que “l’edifici s’havia quedat antic” i ell mateix afirma que no s’esperaven un tancament “d’un dia per un altre”. L’article explica que després de diverses reunions amb el rector de la parròquia, el Centre ha aconseguit “una mica de temps per estudiar com fer front a la rehabilitació de les instal·lacions” i afegeixen que estan a l’espera d’un informe amb les deficiències “per saber per on començar”.\nEl link de la notícia publicada a La Vanguardia.\nJuliol de 2012. L’Arquebisbat de Barcelona envia un burofax a la Fundació Sant Josep en que l’insta a tancar inmediatament l’edifici i a cessar-hi les activitats. Ja aleshores es diu que el cost de remodelació de la pista de bàsquet és de 300.000€ i la Fundació afirma que no ha trobat recursos amb que fer front a la reforma que necessita. L’equipament té 500 usuaris i el bar és un espai que actua com a dinamitzador social de l’entorn, on hi ha nombroses escoles. La Fundació Sant Josep emet el dia abans un comunicat on explica que l’edifici “no pot seguir sent el marc de les activitats que s’hi duen a terme atès que no s’estan complint les normes bàsiques de seguretat”. La Fundació es posa en contacte amb l’Ajuntament que presideix aleshores Xavier García Albiol (PP) i la mateixa entitat afirma que no creu que “la solució vingui per aquesta via”.\nEl link de la notícia publicada a El Punt Avui.\nSetembre 2017. El dia 17, un veí d’una finca adjacent interposa una denúncia per contaminació acústica contra l’entitat esportiva Club Bàsquet Sant Josep.\nEstiu de 2019. Dimiteix el president del Centre Parroquial, Jaume Arqué.\nSetembre de 2019. Tanca el bar del centre parroquial. El motiu és la denúncia d’un veí, que es queixa del soroll que fa la pista esportiva. Això posa de relleu que el bar i el conjunt de l’equipament han funcionat tots aquests anys de vida sense llicència municipal. L’Ajuntament, que presideix aleshores Àlex Pastor (PSC), dona uns mesos de marge a l’Arquebisbat de Barcelona per aconseguir les llicències corresponents de manera provisional. Ja aleshores l’edifici està pendent de ser enderrocat. Hi ha un projecte per fer-ho i per remodelar tot l’espai fent servir com a eina un pla especial urbanístic. El Tot publica la notícia i explica que “hi ha un parell d’inversors interessats a desenvolupar un projecte assistencial i esportiu pel Centre Parroquial de Sant Josep”.\nEl link de la notícia publicada a El Tot.\nNovembre de 2019. A principis de mes s’anuncia que l’Ajuntament, que presideix Àlex Pastor (PSC), tancarà el 30 de novembre la pista esportiva perquè no té llicència municipal. La revista L’Independent publica: “Des del govern municipal han assegurat que estan buscant una alternativa per als equips afectats, tot i que no han concretat encara quines seran les mesures que es prendran”. Segons la notícia, Ajuntament i Arquebisbat prometen la reubicació del club de bàsquet en un nou pavelló municipal (que no té data de construcció ni del qual se’n coneix la futura ubicació…). El més increïble és que qui finançarà la construcció: és l’Arquebisbat! El CB Sant Josep es queixa que el consistori no els ha notificat les deficiències de l’equipament i que el propietari de la instal·lació encara no ha tramitat la llicència que l’Ajuntament reclama, que se sàpiga, des del setembre. Toni Flores, regidor de Guanyem Badalona, acusa l’Arquebisbat de voler especular amb l’equipament, afegeix que no és cert que tingui cap projecte per remodelar el Centre i denuncia “interessos urbanístics”. Fins i tot manté que sobre la taula de la propietat eclesiàstica ja hi ha propostes privades per fer en aquells terrenys “una residència per la gent gran o una cadena de gimnasos”. Per la seva banda, el PP, a l’oposició, a través del regidor Juan Fernández, assegura que “Badalona disposa d’una partida de més de 400.000 euros per mantenir les instal·lacions esportives de la ciutat” i acusa el govern que va presidir Dolors Sabater de Guanyem de no haver executat el pressupost d’inversions. Hi ha mobilitzacions cíviques que fan servir el lema #SantPepNoEsToca.\nEl link de la notícia de L’Independent.\n29 de novembre de 2019. Un dia abans que l’Ajuntament que presideix Àles Pastor (PSC) tanqui el Centre Sant Josep, el Club aconsegueix frenar amb un recurs el tancament de les pistes per falta de llicència d’activitats. L’Ajuntament decideix que fins que no es pronunciïn els serveis jurídics deixarà que el club faci servir les instal·lacions. Mentre l’entitat demana que l’Ajuntament i l’Arquebisbat s’asseguin per trobar una solució final que garanteixi la viabilitat futura de tot l’equipament, tant l’esportiu com el cultural.\nL’enllaç de la notícia publicada a El Peiródico.\nDesembre de 2019. Xavier García Albiol, aleshores a l’oposició, proposa comprar el pavelló del Sant Josep, tal i com es va fer anys abans amb el pavelló d’Ausiàs Marc a la Penya.\nL’enllaç al vídeo a Youtube.\nFebrer 2021. El Club de Bàsquet Sant Josep, el Club Hoquei Patí Sant Josep, l’Associació de Veïns del Centre, la Banda Simfònica de Badalona i l’Orfeó Badaloní creen la plataforma Recuperem el Centre Sant Josep on demanen que que el “Centre sigui preservat com a equipament que aculli activitats culturals, esportives i socials” i “es lliuri de l’especulació immobiliària”. Asseguren que el futur del conjunt de les instal·lacions està amenaçat per interessos econòmics i presenten un estudi d’un arquitecte on s’assegura que l’edifici no presenta problemes estructurals, només deficiències de manteniment i d’adequació a les normatives actuals. La plataforma proposa durant els següents mesos que l’Ajuntament adquireixi els locals i que arribi a un acord amb l’Arquebisbat per fer una permuta i cedir-los terreny en un altre espai on puguin fer, com diu voler l’Arquebisbat, un centre per a les entitats socials que estan a l’entorn de l’Església catòlica a Badalona. La plataforma recull a la plataforma change.org més de 2.000 firmes i l’adhesió d’una vintena d’entitats.\nEl link a la petició a change.org.\nAbril 2021. L’Ajuntament reconeix explícitament la viabilitat de l’equipament en atorgar al CB Sant Josep la llicència d’activitats, malgrat que hi ha una queixa per sorolls d’un veí d’una finca adjacent interposada el 19 de setembre de 2017.\nL’enllaç de la notícia publicada a Revista de Badalona.\nJuny 2021. El divendres 18 de juny el CB Sant Josep rep el rebut per pagar les taxes associades a la llicència d’activitats, i sis dies més tard rep la notícia que al matí funcionaris municipals han precintat tots els accesos a les instal·lacions. Al club no entenen res, perquè tenen el compromís de l’alcalde, Xavier García Albiol, de negociar una solució amb l’Arquebisbat, però el consistori argumenta que aquella vella denúncia per sorolls d’un veí els obliga a precintar la instal·lació fins que no s’insonoritzi.\nJuliol 2021. L’Assemblea de socis del CB Sant Josep aprova fer les obres que demana l’Ajuntament de Badalona per poder reobrir les instal·lacions a l’inici de la temporada, perquè la junta té el compromís de l’alcalde que l’equipament es reobrirà si l’aïllen. El club acorda gastar-se 30.000€ en aïllar el pavelló per poder satisfer la reclamació del veí.\nAgost-Setembre 2021. El CB Sant Josep fa totes les obres que li ha requerit l’Ajuntament, però el veí que els va denunciar el 2017 es nega a deixar que els tècnics facin comprovacions acústiques a casa seva per veure si les feines d’aïllament han resolt el problema. Sense aquestes proves no es pot certificar que s’ha eliminat la contaminació acústica. El propietari diu que va intentar arribar a una solució “amistosa” amb el club fa temps i que no va ser possible. Ara altres veïns fan saber que li donen suport.\nL’enllaç de la notícia amb les declaracions del propietari al Diari de Badalona.\n9 de setembre de 2021. El CB Sant Josep convoca una assemblea extraordinària de socis per decidir el futur de l’entitat, després que l’Ajuntament els hagi anunciat que no aixequen el precinte.\nL’enllaç al Facebook del Sant Josep amb la convocatòria i el que proposen.\n10 de setembre 2021. L’Ajuntament fa públic un comunicat on explica perquè es nega a aixecar el precinte adduint que si els funcionaris municipals no poden constatar l’efectivitat de les obres fetes estarien cometen una irregularitat. Al CB Sant Josep no poden creure el que està passant i que ara el consistori els digui que facin reformes per valor de 300.000€ si volen poder obrir.\nL’enllaç al comunicat municipal publicat a Barcelona 24horas.\n10 de setembre 2021. El president de Badalona Bàsquet Base (BBB), Rosendo Gabara, que acull dotze clubs de bàsquet de la ciutat, dona suport a l’Ajuntament i acusa el president del CB Sant Josep de no haver volgut acceptar l’ajut de BBB. Rosendo Gabara és vocal del Club Joventut Badalona que presideix Juan Antonio Morales i representa l’Ajuntament de Badalona a la Fundació Badalona Capital Europea del Bàsquet.\nL’enllaç a la notícia publicada al Diari de Badalona.\nL’enllaç a l’acord del ple on s’anomena el president del BBB com a representant de l’Ajuntament a la Fundació.\n14 de setembre de 2021. L’Ajuntament de Badalona anuncia que invertirà 100.000€ en adequar la pista esportiva Pere Martell de Sistrells perquè hi jugui el Sant Josep. El problema, però, és que necessiten un mes per fer l’adequació, i que la pista és decoberta i part dels equips del Sant Pep han de jugar, segons el reglament, en pista coberta.\nL’enllaç a l’anunci de l’Ajuntament.\n15 de setembre 2021. L’alcalde diu al programa Badalona Matí de Ràdio Ciutat de Badalona que no pot aixecar el precinte perquè el podrien acusar de prevaricació, i els socialistes, al mateix programa uns dies més tard, li donen suport. García Albiol explica que l’Arquebisbat ha demanat per vendre a l’Ajuntament el pavelló de bàsquet i la pista d’hoquei 6 milions d’euros i que aquest és un cost fora de lloc. En cap cas sembla que s’hagi parlat de la part de l’equipament dedicat a la cultura que demana preservar la plataforma Recuperem Sant Josep.\nL’enllaç al Twitter de Badalona Matí on trobareu totes les declaracions.\n16 de setembre de 2021. L’alcalde proposa que durant una temporada una part dels equips del Sant Josep siguin literalment absorvits pel BBB mentre no es troba una solució alternativa pel club. Aquesta solució no “salva” totes les categories i, a més a més, obliga el CB Sant Josep a perdre la seva identitat fins que es trobi una solució que resta en mans de l’Ajuntament.\nL’enllaç a la notícia publicada per Línia Nord.\nMés clar, l’aigua…\nTags: #santjosepnoestocaajuntament de badalonabàsquetcb sant josephoqueiplataforma recuperem sant josepteatrexavier garcía albiol\nEl terreny que ocupa el Sant Josep cedit pel Sr. Ventos Mir a l’església és una pastilla massa atractiva perquè continuï en l’estat en que està. Alguns ja tenen en ment el que allà hi pot anar i és possible que ja no s’hi pugui fer res. Al final del dia, l’únic que compta són els calers.


Nova denominació d'autopistes i autovies | Consumer\nNova denominació d’autopistes i autovies\nLa transformació de la xarxa de carreteres, la construcció de noves autovies i la creació de nous corredors ha aconsellat la revisió de les nomenclatures.\nData de publicació: Dijous, 25deMarçde2004\nLa transformació a la qual està sent sotmesa la Xarxa de Carreteres de l’Estat, amb la creació de vies de gran capacitat, tant en carreteres de dues calçades, com a autovies i autopistes, ha motivat l’adequació de la seva denominació.\nEls canvis afecten només autovies i autopistes. Les noves denominacions s’aniran incorporant gradualment fins a desembre de 2005. L’objectiu és fer el nou esquema viari més comprensible per a l’usuari.\nLa nomenclatura d’autopistes i autovies començarà per la lletra A sobre fons blau i estarà seguida d’un o dos dígits. Els trams de peatge aniran acompanyats de la lletra P (AP) excepte en el cas de les autopistes radials de peatge que parteixen des de Madrid, on es manté la R en lloc d’AP en entendre el Ministeri de Foment que és un terme ja assimilat pels usuaris. Exemples: A-6 (antiga N-VAIG VEURE Madrid-Villalba i Adanero la Corunya), AP-69 (antiga nacional 232 d’Haro a Pancorbo), A-79 (antiga nacional 340 d’Elx a Alacant), R-4 (antiga nacional 4 Madrid Ocaña).\nEls eixos amb “nom propi” ho mantenen, adequant solament aquelles que siguin precises per a la coherència del sistema de nomenclatura. Exemples: A-12 Camí de Santiago, AP-2 Saragossa Mediterrani, A-44 Sierra Nevada, A-66 i AP-66 Ruta de la Plata, A-8 i AP-8 Autovia del Cantàbric.\nEn els accessos a les ciutats s’utilitzarà el codi de la província o ciutat seguit d’un màxim de dos dígits numèrics amb fons blau si el tram és de doble calçada. L’única excepció és la R de Madrid. Exemples: M-23 (connexió de la M-30 i la M-40 amb la R-3), B-21 (segon accés al port de Barcelona), BA-11 (accés sud a Badajoz), R-5 (antiga N-V Madrid Navalcarnero).\nEn les circumval·lacions es manté el criteri actual, codi de la ciutat amb dos dígits sent el segon un zero. Exemples: M-30, M-40, M-50 per a Madrid, ES-40 per a Sevilla o B-30 per a Barcelona.\nEl Ministeri de Foment ha elaborat un mapa de fàcil consulta a través de la web. Està disponible en http://www.mfom.es/autopistas/abrir.html. Així mateix, cada any treu a la venda una edició actualitzada del Mapa Oficial de Carreteres acompanyat d’un CD interactiu per a PC compatible amb dispositius GPS.\nautopista autovia denominació


Visita dinamitzada: Col·lecció Bassat, Nau Gaudí, Consorci Museu d'Art Contemporani de Mataró - Ajuntament de Mataró\nVisita dinamitzada: Col·lecció Bassat, Nau Gaudí, Consorci Museu d'Art Contemporani de Mataró\nEl Consorci Museu d'Art Contemporani de Mataró, constituït per la Fundació Privada Carmen i Lluí...\nEl Consorci Museu d'Art Contemporani de Mataró, constituït per la Fundació Privada Carmen i Lluís Bassat i l'Ajuntament de Mataró, té la seva seu a la nau de blanqueig que l'arquitecte Antoni Gaudí projectà el 1878 per a la Cooperativa l'Obrera Mataronesa. El Consorci ha estat creat amb l'objectiu de difondre l'art català de la segona meitat de segle XX fins l'actualitat. Es tracta d'una iniciativa que aposta, des de Mataró, per l'art i la cultura del país i que a través de la Col•lecció Bassat contribuirà a omplir el buit cronològic pel que fa a la representació dels nostres artistes als museus de Catalunya. Des del Maresme, es pretén situar la Col•lecció Bassat, la Nau Gaudí i la ciutat de Mataró als circuits de l'art. La col•lecció es presenta ordenada cronològicament a través d'un seguit d'exposicions. La visita consisteix en un recorregut per la sala que permet tractar dos aspectes diferents: d’una banda, conèixer els artistes i les obres que constitueixen la Col•lecció Bassat, i, d’una altra banda, copsar i comprendre l'arquitectura de la Nau Gaudí, peça clau de la creació gaudiniana.\nRecorregut per la sala tot comentant els artistes i les obres que constitueixen la Col·lecció Bassat, amb l'objectiu de difondre'ls. A més a més, visita comentada de l'arquitectura de la Nau Gaudí, peça clau de la creació gaudiniana i seu de la Col·lecció Bassat a Mataró.\n-Conèixer les obres i els artistes que componen la Col·lecció Bassat.\n-Difondre l'art contemporani català des de la segona meitat del segle XX fins l'actualitat.\n-Conèixer la Nau Gaudí, un edifici de caràcter industrial, primera obra construïda per l'arquitecte Antoni Gaudí que va celebrar el 130 aniversari l'any 2013.\nEl Consorci Museu d'Art Contemporani de Mataró, constituït per la Fundació Privada Carmen i Lluís Bassat i l'Ajuntament de Mataró, té la seva seu a la nau de blanqueig que l'arquitecte Antoni Gaudí projectà el 1878 per a la Cooperativa l'Obrera Mataronesa. El Consorci ha estat creat amb l'objectiu de difondre l'art català de la segona meitat de segle XX fins l'actualitat. Es tracta d'una iniciativa que aposta, des de Mataró, per l'art i la cultura del país i que a través de la Col·lecció Bassat contribuirà a omplir el buit cronològic pel que fa a la representació dels nostres artistes als museus de Catalunya. Des del Maresme, es pretén situar la Col·lecció Bassat, la Nau Gaudí i la ciutat de Mataró als circuits de l'art. La col·lecció es presenta ordenada cronològicament a través d'un seguit d'exposicions.\nLloc Nau GaudíCarrer de la Cooperativa, 47\nQui organitza Consorci Museu d'Art Contemporani de Mataró


Benestar Social crea una borsa municipal de vivendes socials per a famílies necessitades – Ajuntament d'Elx\nHomeBenestar SocialBenestar Social crea una borsa municipal de...\nBenestar Social crea una borsa municipal de vivendes socials per a famílies necessitades\nLa regidoria inicia una campanya de captació de pisos entre agències i particulars i oferix una assegurança contra impagament del lloguer, a més d’assessorament jurídic gratuït\nLa regidoria de Benestar Social posarà en marxa una campanya per a crear una borsa municipal de vivendes socials en la qual pretén que s’impliquen particulars i agencies a fi d’ajudar unes 300 famílies necessitades del municipi, segons ha explicat este matí la regidora de l’àrea, Tere Macià.\nLa regidora ja s’ha reunit amb agències immobiliàries per començar a crear una base de dades que permeta oferir distintes possibilitats de lloguer. Tere Macià ha informat que els interessats a utilitzar esta borsa tindran assessorament jurídic gratuït i disposaran d’una assegurança de responsabilitat contra impagaments, a més del suport de l’Ajuntament.\nL’import màxim del lloguer s’ha fixat en 300 euros i la regidoria, en funció dels criteris de baremació, aportarà una ajuda a les famílies, per a la qual cosa disposa d’un fons de 20.000 euros, a més de les ajudes d’emergència.\nLa regidora de Benestar Social també ha indicat que està estudiant la possibilitat de firmar un conveni amb la Sociedad de Gestió d’Actius Procedents de la Reestructuració Bancària (Sareb), directament o a través de la Generalitat, a fi d’incrementar esta borsa de vivendes socials.\nTere Macià ha indicat que “un dels problemes principals als quals ens enfrontem en els ajuntaments és la necessitat d’oferir als ciutadans vivendes de protecció social. Este Ajuntament s’ha posat a treballar i ha començat una campanya de captació de vivendes de renda lliure a fi que els propietaris puguen oferir els seus pisos amb contractes mediats pels servicis municipals”.


el bloc de francesc matas salla: Pressupostos participatius als ajuntaments del canvi\nInnovar fomentant la participació i la democràcia directa sobre els pressupostos municipals.\nDes que Porto Alegre, Brasil, amb Tarso Genro a l'alcaldia l'any 1988 va obrir la possibilitat a la ciutadania de proposar, participar i decidir de forma directa sobre part dels pressupostos de la ciutat, la bandera dels Pressupostos participatius ha estat portada per l'esquerra que busca una ciutadania activa, empoderada i compromesa amb la gestió pública.\nA Catalunya veiem com el municipalisme del canvi està incorporant de diferents maneres aquesta pràctica. Barcelona i Badalona són les principals ciutats on s'està innovant per tal de desenvolupar un model de democràcia directa, que permeti a la ciutadania decidir sobre en què es gasten els diners comuns.\nA Badalona han tancat aquesta setmana els seus Pressupostos participatius amb 8.000 persones que han dit la seva sobre 14M€ del pressupost d'inversions amb un sistema de carret de la compra, on cada persona podia decidir on anaven a parar 8M€ a nivell de ciutat i 6M€ al seu districte en concret.\nBarcelona ha iniciat dues proves pilot als districtes de l'Eixample i Gràcia. A l'Eixample ha posat a disposició del veïnat 500.000€ a repartir entre iniciatives proposades per altres veïnes i veïns, dins del pressupost de despesa corrent, i emmarcats en cinc eixos temàtics sorgits del també procés participatiu del Pla d'Actuació del Districte (PAD).\nLa ciutadania va definir uns eixos de treball al PAD, que ara han pogut fer propostes concretes de com executar-los, ara cal quantificar els diners de cada proposta i prioritzar i decidir, on cada persona tindrà 500.000€ a repartir entre les propostes que compleixin tots els requisits.\nA Gràcia la repartició dels 150.000€ de pressupost participatiu serà per tres eixos acordats: Economia Social i Solidària, Dones, Feminismes i Diversitat Sexual i Foment de la cultura al Coll, Vallcarca i els Penitents i la Salut i Foment de la cultura al Coll, Vallcarca, Els Penitents i La Salut. Amb cinc sessions de treball independents on entitats i veïnes i veïns aborden necessitats, i desenvolupen col·laborativament diferents projectes relacionats amb la temàtica i que finalment seran votats per la ciutadania del districte.\nA Barcelona, tot i que són quantitats per sota del mínim del 5% òptim per parlar de pressupostos participatius, són proves pilot que permeten veure les intencions i voluntats de l'equip de govern d'apostar per la innovació, la participació ciutadana i l'organització del teixit associatiu per elaborar i decidir propostes.\nTotes aquestes experiències incorporen el Dret a vot a partir dels 16 anys, una altra novetat i reivindicació històrica d'aquelles persones que ja amb edat per treballar, el sistema no els dóna la possibilitat de decidir.\nAquest és un pas més, en l'aposta per la participació, després de l'augment de la participació en l'elaboració dels Pla d'Actuació Municipals (PAM) i Pla d'Actuació de Districte (PAD), a Barcelona prop de 40.000 persones i 1.740 entitat han participat en les 548 cites presencials i directament amb aportacions al nou portal de participació Decidim.Barcelona, on s'han recollit més de 10.000 propostes. 1 de desembre de 2016


Mor un home mentre treballava en una finca a... - Govern.cat\nquery_builder 16 juliol 2021 13:49\nMor un home mentre treballava en una finca agrícola de Piera (Anoia)\nAgents de la Policia de la Generalitat – Mossos d’Esquadra de la comissaria d’Igualada han rebut avui l’avís, a les 8:58 hores, que un home havia quedat atrapat sota un tractor en una finca agrícola de Piera.\nTot apunta que el tractorista estava fent tasques agrícoles en una zona de vinyes quan per causes desconegudes el tractor ha bolcat.\nQuan els serveis d’emergència han arribat al lloc han trobat el conductor atrapat sota el vehicle i no han pogut fer res per salvar-li la vida. La víctima és un home de 59 anys, de nacionalitat marroquina i veí de Piera.\nAl lloc dels fets s’hi han traslladat diverses patrulles de la comissaria d’Igualada, dotacions dels Bombers de la Generalitat i unitats del Sistema d’Emergències Mèdiques.\nEls mossos han posat els fets en coneixement del jutjat d’instrucció en funcions de guàrdia de d’Igualada i del Departament d’Empresa i Treball, d’acord amb els procediments habituals en accidents laborals amb víctimes mortals.\nManresa, 16 de juliol de 2021


Major Hotel Krakow Polònia - Ofertes d'hotels amb els MILLORS DESCOMPTES EN LÍNIA\n"Confortable and cosy room."\nGdynska 6, Pradnik Bialy, Krakow, Polònia - Veure al mapa\nMés informació sobre Major Hotel\nMajor Hotel, ubicat a Pradnik Bialy, Cracòvia, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Mikro Cinema, Paradox Cinema, Teatre Groteska.\nLes instal.lacions i els serveis que proveeix Major Hotel asseguren una estada plaentera als seus clients. Els clients de l'hotel poden gaudir de Wi-Fi gratuït en totes les habitacions, recepció 24 hores, instal.lacions per a minusvàl.lids, magatzem d'equipatge, Zones públiques amb Wi-Fi.\nGaudiu de les comoditats d'alta gama com ara calefacció, telèfon, TV satèl•lit/cable, aparell de televisió, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Major Hotel.


LIDACO - Que es i com funciona\nQuè és el sistema LIDACO?\nLIDACO (Limiter Data Control) és un sistema telemàtic per a la visualització de dades, anàlisi i programació de Limitadors CESVA; una solució completa per al control i la inspecció d’activitats d’oci, sense desplaçaments i amb l’ objectiu d’ obtenir la màxima eficàcia amb el mínim esforç: temps de dedicació reduït i optimització dels recursos.\nCom funciona el sistema LIDACO?\nEl sistema LIDACO està basat en la instal. lació d’equips limitadors-enregistradors CESVA, els quals controlen i registren els nivells sonors (emissió i immissió) i les incidències que poden succeir en qualsevol activitat ( bars, pubs, terrasses, restaurants...). El sistema comprèn el REGISTRE de dades i la TRANSMISSIÓ AUTOMÀTICA d’aquestes a un servidor segur certificat ( sense intermediaris), així com el seu EMMAGATZEMATGE per a consultes i inspeccions futures des del portal www.lidaco.com.\nL’accés al portal on-line es realitza a través de qualsevol navegador d’ Internet, sense necessitat d’ instal.lar programes i només a usuaris autoritzats. LIDACO analitza totes les dades de tots els limitadors (nivells i incidències) i informa de les activitats amb més “ incidències”. Així, només és necessari dedicar temps a les activitats realment “problemàtiques”, sense necessitat d’analitzar seqüencialment totes les dades. El portal permet veure, entre d’altres, els nivells de pressió acústica de l’activitat ( gràfica i numèricament), la duració de les incidències esdevingudes ( equip manipulat, font no controlada, sensor inactiu, passades de nivell. etc.), la programació del limitador, així com la seva localització en un plànol interactiu del municipi. També, generar informes PDF amb taules i gràfics dels nivells, límits i incidències de cada activitat.\nEl portal on-line permet programar els horaris de sessió del limitador, sense necessitat de desplaçar-se fins l’activitat ( només disponible pel LRF-05).\nAmb LIDACO tindrà la millor RADIOGRAFIA del funcionament de les activitats sorolloses per poder realitzar una completa AVALUACIÓ, SUPERVISIÓ i li facilitarà la PRESA DE DECISIONS, després de qualsevol incidència.\nAvantatges del sistema LIDACO\nRecollida de dades sense desplaçaments ni intermediaris.\n100% web. Sense instal.lar software.\nAccés 24h des de qualsevol dispositiu: Ordenador, Tablet, Smartphone, …\nAnàlisi automàtic on-line: LIDACO ressalta les incidències més greus. No és necessari analitzar totes les dades seqüencialment.\nEntorn intuïtiu : fàcil maneig.\nProgramació on-line d’ horaris i del nivell màxim de forma remota, sense desplaçaments a l’activitat.\nLa qualitat de la informació obtinguda permet realitzar polítiques per reduir denúncies.\nEstalvi de costos, augment de l’eficiència, disminució del temps dedicat, optimització dels recursos.\nRadiografia del funcionament de las activitats: facilita la presa de decisions.\nLIDACO permet abordar el control i supervisió d’ activitats sorolloses que abans no era possible.\nQui i com donar-se d'alta a LIDACO?\nSi és un ajuntament i vol controlar tots els limitadors CESVA instal.lats en el seu municipi: Premi aquí\nSi vol ser un instal.lador oficial de limitadors CESVA: Premi aquí\nSi té una activitat i vol que el seu limitador tingui connexió a LIDACO ( transmissió telemàtica de dades): Premi aquí


Recordant Federico Correa (1924 -2020) | COL·LEGI D'ARQUITECTES DE CATALUNYA\nDm, 24 novembre\n9:30 a 19 h\nSe celebra la 2a edició de l'Àgora d'Urbanisme,...\nSe celebra la 2a edició de l&...\nParlem de Pavellons Salut al cicle de conferències "...\nParlem de Pavellons Salut al...\nRecordant Federico Correa (1924 -2020)\n© Christian Fons de l'Arxiu del Col·legi d'Arquitectes de Catalunya (COAC)\nQui no ha conegut la Barcelona del anys 50 no podrà entendre la sacsejada que Federico Correa va crear en el gris àmbit docent de l’Escola d’Arquitectura de Barcelona quan es va saber que el primer projecte que els seus alumnes havien de fer a la seva vida no era una font ornamental o una glorieta amb columnes sinó el disseny d’un banc públic. Tractat a l’Escola amb irònic paternalisme gremial, aquest banc –mitificat més tard pels propis alumnes- era la punta de llança pedagògica de Federico Correa, un arquitecte jove i massa ben vestit, que semblava un meteorit caigut en un dels reductes universitaris més tancat i conservador de Barcelona i que amb aquest exercici escolar posava en qüestió una docència acadèmica basada encara en els ordres de Vignola.\nAquests dies tots el diaris de la ciutat s’han fet ressò de la seva mort i citant el famós banc han glossat la seva obra fins el punt que el que pogués afegir jo sobre ell podria semblar fatigosament redundant. Tot i així m’agradaria remarcar breument alguns trets importants d’aquest arquitecte.\nSempre he cregut que de mestre se’n neix i que no tots els que es dediquen a la docència tenen aquesta capacitat innata de saber transmetre coneixements. Correa la tenia i practicava una manera d’ensenyar com si no ho fes, que va influir amb altíssims resultats pedagògics en vàries fornades d’arquitectes catalans.\nEls anys de col·legi passats a Anglaterra durant la Guerra Civil espanyola – una vivència que pocs van tenir- el marcaren més del que ell va mai reconèixer. Van forjar el seu caràcter, distant i formal per els desconeguts, i l’impregnaren del pragmatisme antropològic anglès que ell anys més tard projectà en la seva arquitectura.\nUna altre sèrie de circumstàncies marcaren també la seva futura vida professional. Quan encara els llibres podien canviar les vides de la gent, el seu pare, mentre estudiava ja arquitectura, li regalà una subscripció a la revista americana Architectural Forum, que sense ser una publicació especialment avantguardista li va obrir els ulls sobre l’arquitectura moderna que es feia fora d’Espanya.\nPer relacions familiars, i sense saber a on anava a parar, va començar a treballar a l’estudi de Coderch, que fou el seu mestre i el seu turbulent amic. Més tard, i gràcies a ell, va assistir juntament amb el seu futur soci Alfonso Milà a un congrés d’arquitectura a Venècia on va conèixer la jove generació d’arquitectes italians (els Gardella, Gregotti, Albini et alt.) que li va obrir la porta als congressos del Team Ten, el grup revisionista escindit del CIAM que plantejava una arquitectura més pragmàtica allunyada dels dogmes dels fundadors del Moviment Modern.\nCorrea va ser un arquitecte essencialment lligat a Barcelona que, com els antics grecs amb llurs ciutats, la reconeixia com a única pàtria possible. Tota la seva obra es troba quasi en exclusiva a la nostra ciutat i a Cadaqués, el satèl·lit estival barceloní de l’època.\nSense adonar-se’n es va convertir en el primer arquitecte d’interiors. No em refereixo ara a que fos el millor -que certament ho era- sinó que va ser el que va realment donar carta de naturalesa a que s’encarregués a un arquitecte un tipus d’obra fins aleshores delegada als decoradors. Aquest fet va donar pas a que els seus exalumnes i alguns imitadors seguissin aquest camí –avui malauradament perdut- i convertissin Barcelona en una ciutat d’admirables locals comercials.\nViatger incansable, capaç de recórrer llargues distàncies per anar a veure una obra arquitectònica nova o antiga -que per a ell era el mateix- amb relacions professionals cosmopolites i una ubiqüitat social envejable, va saber viure intensament la seva professió sense renunciar però a la joie de vivre.\nEls arquitectes desapareguts, encara que moltes vegades anònimament, deixen un rastre físic que no existeix en altres professions: els seus edificis. Tot que és urgent que l’Ajuntament de Barcelona posi al dia el Catàleg dels edificis protegits de la segona meitat del s.XX, els edificis de Correa seguiran impertorbables per molt temps en la nostra ciutat. En canvi els interiors domèstics, per la seva pròpia naturalesa, són molt efímers i probablement molts dels dissenyats per ell aniran modificant-se o desapareixent amb els anys. Afortunadament, encara ens quedaran els esplèndids dibuixos que els van fer possibles i les fotografies que d’aquests interiors va realitzar Català-Roca. I tot conservat a l’Arxiu Històric del nostre Col·legi. A on, si no?


marzo 24, 2018 socialistesonda Deja un comentario\nConscienciar als joves onders dels efectes, riscos i conseqüències del consum de drogues és el principal objectiu de les xarrades informatives promogudes per l’Ajuntament en els centres educatius del municipi. La Policia Local és l’encarregada d’impartir les classes, en les quals ja ha participat l’alumnat del Virgen del Carmen. En aquest sentit, la regidora de la Policia Local de l’Ajuntament, Mari Carmen Aguilella, ha explicat que “dos agents han impartit aquestes sessions a alumnes amb edats compreses entre els 12 i els 18 anys. S’estan realitzant amb una metodologia basada en la participació activa de l’alumnat, amb els quals s’analitzen diferents qüestions relacionades amb les substancies estupefaents, que són de màxim interès per als adolescents en estar en contacte directe o indirecte amb aquesta xacra social”.Aguilella ha volgut destacar “la importància d’aquest tipus d’actuacions que poden repercutir de forma molt positiva en el comportament i l’educació dels més joves, dels quals dependrà la nostra societat en el futur”, i ha posat en valor “la labor dels agents per aportar noves formes d’arribar als més joves per a evitar el consum de drogues i les seves conseqüències”. Cal recordar que l’actual equip de govern d’Onda té una clara aposta per inculcar valors als més joves centrats en la vida saludable i en l’esport; posant a la disposició d’aquests, i de tota la societat ondera, constants activitats esportives que es realitzen en les instal·lacions de primer nivell que té la localitat.\nAquesta actuació se suma a altres iniciatives, també promogudes per l’Ajuntament, en matèria de prevenció de drogodependències en la població juvenil. “No obstant açò, aquest programa impulsat per la Policia Local no solament pretén conscienciar sobre els riscos de consumir drogues. També es pretén prevenir futures conductes antisocials i donar suport i assessorament policial en tots els aspectes relacionats amb la matèria”, ha assenyalat Aguilella.\nPer la seva banda, el Comissari Cap Miguel Ángel Izquierdo ha recordat que les actuacions de la Policia Local, en matèria de drogues i estupefaents, no solament es defineixen a manera preventiva sinó també d’acció directa. Mostra d’açò és el nombre d’actes-denuncies que s’han realitzat per possessió i/o consum d’aquest tipus de substàncies. En 2017, es van confeccionar 115 actes, la qual cosa suposa un 7% més respecte a 2016, que es van realitzar 107.\n“A més, s’ha observat l’elevat nombre d’adolescents que tenen contacte sobretot amb drogues blanes, especialment marihuana. Per açò, la unitat canina de la Policia Local està posant l’accent principalment en zones escolars i parcs públics per a evitar en la mesura del possible el consum i sovintege d’aquestes substàncies”, ha conclòs Izquierdo.


GVA.ES: El Consell injecta 3,5 milions d'euros en 180 municipis de la Comunitat per a la lluita contra el despoblament\n- El Fons de Cooperació Municipal per a la lluita contra el despoblament ha beneficiat 30 municipis d'Alacant; 65, de València, i 85, de Castelló\n- Les ajudes s'han incrementat al mig milió d'euros i han arribat a 26 municipis més que l'any passat\n- L'import mínim que han rebut els municipis ha sigut de 5.000 euros, un 66 % més que en 2020\nEls 3,5 milions d'euros s'han repartit entre 180 ajuntaments inclosos en la xarxa de l'Agenda Valenciana Antidespoblament (AVANT), 30 dels quals pertanyen a la província d'Alacant, que han rebut 480.510 euros; 65 de la província de València, als quals s'ha destinat 1.515.885 euros, i 85 de la província de Castelló, que han rebut 1.503.605 euros.\nLa directora general de l'Agenda Valenciana Antidespoblament, Jeannette Segarra, ha assenyalat que és una mesura fonamental "perquè dona suport a la gestió dels municipis i els dona tranquil·litat econòmica i financera". La directora general ha incidit en el fet que el despoblament "ens afecta de manera col·lectiva, per la qual cosa estem convençuts de la necessitat d'aquest fons d'ajudes als municipis més xicotets".\nD'altra banda, Segarra ha lamentat que "la Diputació d'Alacant no bote la barrera del partidisme i se sume a aquesta acció, com s'han sumat les diputacions de Castelló i València, perquè al final els perjudicats són els pobles d'Alacant".\nAquestes modificacions han permés augmentar el nombre de municipis beneficiaris, que ha passat de 154 en 2020 als 180 d'aquest 2021. En concret, d'aquests 26 nous ajuntaments, 13 corresponen a la província de València; set, a la d'Alacant, i sis, a la de Castelló, el territori més afectat per la despoblació a la Comunitat Valenciana i que ja tenia un nombre més gran de municipis beneficiaris.\nUna altra de les novetats que va introduir el Consell per a aquest exercici ha sigut l'increment de l'import mínim a percebre, que ha passat de 3.000 euros en 2020 als 5.000 d'enguany, és a dir un 66 % més.


El Cau de les Nereides: El preludi\nXeXu 12 de setembre de 2015 a les 17:47\nVa ser un dia molt emocionant, quantes sensacions. Jo també vull fer-ne un post, però és difícil descriure el que se sent, perquè jo sóc d'aquest que porto tota la vida esperant-ho, i quan està a tocar... uf!\njoan gasull 12 de setembre de 2015 a les 20:33\nAhir varem ensenyar al món el que volem, fins i tot aquells ulls necis ho varen veure, encara que no ho vulguin reconèixer.\nMireia 12 de setembre de 2015 a les 20:37\nDies així són emotius, no hi podem fer més!\nPons 14 de setembre de 2015 a les 10:01\njo que no vaig mai el primer dia de rebaixes per no trobar acumulacions i cada any faig el paripé per la diada si es que no tinc remei...


La desena edició ha estat la que ha tingut més afluència de públic / Més de 2.000 barrets indians es van repartir entre les persones que hi van assistir vestides de blanc\nLa desena edició de la Fira d'Indians ha batut tots els rècords de visitants, tot i les inclemències metereològiques AJUNTAMENT DE TORREDEMBARRA\nL’organització calcula que vora 8.000 persones van visitar durant aquest cap de setmana la desena edició de la Fira d'Indians de Torredembarra. El certamen, malgrat algunes estones de pluja, va poder dur-se a terme sense cap contratemps destacat.\nInauguració de la X Fira d'Indians de Torredembarra (AJUNT. TORREDEMBARRA):\nAlgunes de les dades que mostren la bona acollida de les activitats són els més de 2.000 barrets indians que es van repartir entre les persones que el van adquirir i les que van assistir a la fira vestits completament de blanc. L’exposició ubicada al Pati del Castell 'De l’aiguardent als licors' va rebre prop d’un miler de visitants i les quatre visites guiades al patrimoni indià i al cementiri un total de 200 persones, el màxim de places previstes.\nVisita guiada al cementiri (AJ. TORREDEMBARRA):\nL’apartat musical, que enguany sortia reforçat, també va tenir molt bona acollida. L’actuació musical itinerant del Cor Badaveus per les cases indianes de Cal Riambau, Cal Tarragoní i Cal Serafí va ser seguit per un total de 205 persones que van poder accedir a les cases per escoltar el cor en diferents passis. Aquesta actuació va finalitzar al Pati del Castell amb la interpretació de cançons cubanes/indianes. El concert de salsa i música caribenya, els balls de parella noucentistes i les havaneres van ser altres propostes musicals, sense oblidar el pianolista Pep Domènech que va fer sonar una pianola Aeolian centenària restaurada amb melodies del finals del segle XIX i principis del XX, i el musical l’Americano que la Fanfara de Torredembarra va fer sonar al Pati del Castell durant la inauguració i pels carrers del nucli antic.\n'La Pianola' va ser un dels nous atractius de la fira (AJ. TORREDEMBARRA):\nLes xerrades van tenir altre cop el seu espai al programa de la Fira . Enguany, la torrenca Dra. Goretti Virgili va presentar la 'Guía Medicinal y Espiritual de Plantas Tropicales' i va parlar sobre les plantes antillanes per elaborar destil·lats i licors. Prop d’un centenar de persones van seguir les dues sessions.


Barcelona En Comú crida a manifestar-se l’1 maig contra totes les precarietats | Barcelona En Comú\nBarcelona En Comú crida a manifestar-se l’1 maig contra totes les precarietats\nDes de Barcelona En Comú fem una crida a sortir al carrer l’1 de maig en les diferents mobilitzacions convocades per les organitzacions sindicals, i ens adherim a la mobilització estatal, organitzada des de les Marxes de la Dignitat, per confluir totes juntes a Madrid el dia 27 de maig.\nExigim no només fer fora al govern del Partit Popular (recolzat per C’s i PSOE) per tots els casos de corrupció que han sortit a la llum, sinó perquè es continua retallant al dictat de la Troika (UE-BCE-FMI) afavorint la banca amb un deute il·legítim i impagable. L’atur i les baixades competitives de salaris seguiran i la pobresa ja s’estén al 10% de les persones amb treball.\nEns han mentit durant 9 anys de crisi anunciant-nos l’arribada de la recuperació i dient-nos que no era possible fer res més, però hem demostrat que organitzats si volem, podem. Des del municipalisme rebel i sense tenir-ne les competències en Treball ni Inspecció, hem començat a construir amb les eines que disposem.\nDurant el 2016 s'han atès a Barcelona 28.255 persones en situació d'atur (22.905 al 2014), 1.881 persones han estat contractades per mitjà de plans d'ocupació (791 al 2014), s'han format 1.821 persones aturades (212 al 2014), 2.400 persones sense treball han estat ateses a barris de la ciutat més desfavorits i 58 de cada 100 persones que han passat pels dispositius d’orientació i inserció han trobat feina.\nA Ciutat Vella i Nou Barris s’ha començat a impulsar el treball digne des dels barris, en cooperació amb entitats del territori, i s'està treballant per incloure una formació en drets laborals en els recursos formatius i ocupacionals, per tal de donar a conèixer eines per fer front a la precarietat. Hem inclòs clàusules socials en la guia de contractació municipal i seguim treballant en la creació del segell de qualitat a l'ocupació. I estem augmentant les cobertures amb suports d'inclusió municipal contra la pobresa, mentre la Generalitat no aprovi la ILP de Renda Garantida de 670 € per a tota persona sense aquest ingrés mínim.\nTot i l’esforç d’impulsar des de Barcelona Activa l’economia social i solidària amb gestió democràtica, ens trobem amb la negació de la Patronal Foment-CEOE a negociar uns convenis dignes. La cobdícia per maximitzar guanys fa que els salaris perden cada any més valor i, segons el Banc d'Espanya, no es podran recuperar fins al 2020. La seva recuperació és la dels beneficis de bancs i de l’IBEX 35 i la nostra precarietat.\nEls pressupostos de la Generalitat de Junts pel Sí no resolen la situació d'emergència social, tampoc els de l'Estat espanyol, com s’ha denunciat des d’En Comú Podem. El pacte fet amb el PSOE per limitar la pujada del salari mínim a 707 € en compte de 900 € és un exemple de la prioritat socialista amb el PP. A Catalunya aquest salari hauria de ser superior a 1.080 € per 14 pagues per fer complir la Carta Social Europea. Un exemple més del neoliberalisme del PdCat (CiU) amb PP o PSOE. Les reformes laborals i la llei Mordaza perduren massa anys, com els corruptes, i hem de tombar aquests governs.\nDes d’Unidos Podemos-En Marea-En Comú Podem lluitem juntes contra les noves retallades en les pensions amb un nou Pacte de Toledo i moviments socials com la Marea Pensionista reben suport a les institucions, fent creixer la mobilització de pensionistes i actius en la defensa del seu poder adquisitiu (0,25% en lloc del 3% de l’IPC). Les grans llistes d’espera a la sanitat, la pobresa energètica o la falta de lloguers accessibles afecten milers de catalans empobrits i per tant, des de Barcelona En Comú, continuem donant suport a tot aquest sindicalisme social que s’auto-organitza i empodera.\nEns calen lleis que trenquin els límits que ens imposa Montoro contra la municipalització i el límit de dèficit, que limitin la pujada de lloguers, i paren així l’expulsió de veïns i l'especulació d’empreses que compren blocs sencers d'edificis. Hem de potenciar la solidaritat i la unitat de les lluites amb els estibadors, els taxistes, les cambreres d’hotels (Las Kellys) els treballadors de l’aeroport, transportistes, teleoperadors i més col·lectius precaris.\nSobren els motius per promoure mobilitzacions unitàries de molts moviments socials i sindicals com fa la Marxa de la Dignitat, creant organització unitària a ciutats, barris i empreses. Des de Barcelona En Comú estem decidits a lluitar juntes per canviar aquest sistema capitalista, animen a tothom a participar en les manifestacions de l’1 maig i a anar a Madrid el 27 de Maig a la mobilització estatal.


Fundació Valvi: de juliol 2016\nCom a cloenda de la temporada, us convidem demà dijous 28 de juliol a les 7 de tarda a una vista comentada per l'artista Pere Bellès tot prenen un refresc!\nSi esteu de vacances en un lloc paradisíac , aprofito per desitjar-vos bon estiu i ens retrobem el dimarts 20 de setembre amb una exposició homenatge a la anyorada artista i professora Mercè Huerta titulada:\nClasse magistral , obrir finestres a l’art\nAquesta mostra de reconeixement a la figura de la pintora gironina Mercè Huerta, s’ha organitzat conjuntament entre tres Fundacions: la Fundació Valvi ( del 20 de setembre al 5 de novembre 2015), la Fundació Fita ( del 25 d’octubre al 7 de gener)i la Fundació Casa Rafael Masó( del 25 d’octubre al 30 de novembre 2015). Aquesta última fundació fou donada a l’ajuntament el 2010 en vida de l’artista, juntament amb el seu espòs Narcís –Jordi Aragó, nebot de l’arquitecte noucentista.\nUs convidem a una encantadora mostra de pintura de Josep Amat titulada :\nAIRES D'ESTIU a la sala d'actes de la Fundació Valvi.\nAquestes obres seran el marc per escoltar dues interessants xarrades:\n18 juliol a les 7 de la tarda, ens parlarà Francesc Fontbona\n20 de juliol a les 7 de la tarda, veurem el petit documental de l'artista fet per Alfons Hereu , l'any 1975; amb comentaris de Josep Tarrés.\nA més a Sant Feliu de Guíxols,\na partir de dissabte 16 de juliol a 2/4 de 8 es podrà veure una exposició del pintor.\nUs adjunto la invitació de Sant Feliu i la de la Fundació Valvi\nPer reivindicar la figura de l'escriptor i periodista de Quart, Miquel Pairolí, amb motiu dels 5 anys de la seva mort, us convidem a l'acte central que es farà al TEATRE MUNICIPAL de Girona, el dijous 7 de juliol a 2/4 de 9 del vespre amb la presència del president de la Generalitat, Carles Puigdemont.


Pentrilo | Descobreix les noves brotxes per retallar Pentrilo\nNova gamma de brotxes per retallar\nBrotxa triangular Velourex\nOfereix acabats extrafins en cantonades de parets amb esmalts a l’aigua i pintures plàstiques.\nBrotxa Rechampir Velourex\nPer retallar amb precisió professional amb esmalts a l’aigua i pintures plàstiques.\nBrotxa prensada Cubrix\nIdeal per a realitzar retallades professionals amb pintures plàstiques/látex.\nBrotxa cerra natural\nPer a retalls professionals amb esmalts sintètics.\nLa nova gamma de brotxes trimatèria de Pentrilo ha sigut dissenyada especialment per realitzar retallades perfectes en treballs de pintura professional i alta decoració.\nEs tracta d'una gamma composta, principalment, per quatre tipus de brotxes trimatèria: Velourex; Rechampir Velourex; Prensada Cubrix y Cerra natural\nCadascuna de les brotxes d'aquesta gamma compta amb un mànec trimatèria ergonòmic amb la part superior en forma de ganxo per a una obertura de pots de plàstic de pintura. Els materials i el disseny de les seves fibres les fan ideals per a treballs de retall de pintura professional i alta decoració.\nConeixem les característiques de les brotxes per a retallades!\nBrotxa trimatèria triangular Velourex amb penjador\nEl tall triangular de les fibres de la brotxa Velourex permet realitzar acabats extrafins en cantonades de parets i altres espais similars. És adequada per a ser utilitzada amb esmalts a l’aigua i pintures plàstiques. La qualitat de memòria de les fibres permet tornar a la posició recta inicial després del moviment per ús durant el treball de pintar i, a més l’excel·lent qualitat de les seves fibres facilita el rentat després de l’ús.\nBrotxa trimatèria Rechampir Velourex amb penjador\nEl disseny de les fibres de la brotxa trimatèria Rechampir Velourex en forma de punta la fa ideal per a retallar amb precisió professional. Les seves fibres sintètiques d’última generació fan d’aquesta brotxa l’eina perfecta per a acabats extrafins amb esmalts a l’aigua i pintures plàstiques. A més, la memòria de les seves fibres facilita el rentat després de l’ús; i incorpora un mànec trimatèria amb penjador i recolza brotxes com a solució als moments de pausa durant el treball amb pintura.\nBrotxa trimatèria prensada Cubrix amb penjador\nUna de les principals característiques de la brotxa prensada Cubrix és que presenta una barreja de dos fibres sintètiques amb forma cilíndrica i en punxa que, en combinació amb la seva forma arrodonida, la fan ideal per a realitzar retalls professionals. Ofereix, a més, un excel·lent recobriment de la superficie quan s’utilitza amb pintures plàstiques/látex. Compta amb una virola inoxidable, mànec trimatèria amb penjador i recolza brotxes. La memòria de les fibres de la brotxa prensada Cubrix facilita que tornin a la seva forma recta inicial després del seu ús.\nBrotxa trimatèria cerra natural amb penjador\nLa brotxa trimatèria de cerra natural brinda retallades professionals en cada treball amb pintura. El pèl de la brotxa compost per cerres naturals és ideal per aplicar esmalts sintètics. Compta amb un mànec trimatèria amb penjador i recolza brotxes incorporat, brindant comoditat durant les pauses en el treball.


El Govern presentarà al Consell l’estudi sobre el cost de la vida | BonDia Diari digital d'Andorra.\nDv., 12/10/2018 - 02:50\nEl Govern presentarà al Consell l’estudi sobre el cost de la vida\nL’executiu sol·licitarà en breu una compareixença davant la comissió legislativa d’Afers Socials per tal de, aquest mateix mes d’octubre, presentar l’estudi sobre el cost real de la vida al país, que ha elaborat en compliment de la resolució aprovada pel Consell General el setembre del 2017 instant al Govern a fer aquest estudi. Així es desprèn si més no de la resposta que dóna el ministre de Finances, Jordi Cinca, a la bateria de preguntes presentades pel conseller general del Partit Socialdemòcrata Gerard Alís en relació a l’estat dels treballs d’aquest estudi, que recollia ahir el Butlletí del Consell General.\nAixí, en les respostes, Cinca, que precisa que l’elaboració de l’estudi ha anat a càrrec fonamentalment del departament d’Estadística, assegura que els treballs són ja en la darrera fase després que s’hagi completat la recollida i tractament de les dades corresponents a un conjunt de 205 enquestes específiques que s’han fet a llars i persones beneficiàries dels ajuts ocasionals que ofereix el departament d’Afers Socials.\nPrecisament aquesta tasca és la que, segons Cinca, ha comportat que s’endarrerís l’estudi ja que els serveis tècnics d’Afers Socials que s’han ocupat de fer les entrevistes i recollir els formularis “han hagut de compaginar aquesta tasca sobrevinguda amb les seves obligacions ordinàries”.\nDonant resposta a una altra de les preguntes formulades, el ministre explica que al marge dels recursos interns i atesa “la complexitat de l’estudi i l’escassa estandardització de l’estadística oficial al respecte” s’ha comptat amb la participació d’un catedràtic de la Universitat Pompeu Fabra, que és qui ha assessorat sobre el disseny conceptual de l’estudi, els tractaments de la informació de base i de l’extrapolació de resultats adients per al país. Aquesta tasca, així com la formació que el catedràtic ha fet també a personal del departament d’Estadística, ha tingut un cost de 7.500 euros.


Inici > detall del relat: Estrés\n- 834 Lectures\nArribarà a casa, es traurà les esportives i els texans vells que fa servir per treballar i es dutxarà. Només així i amb la vista posada en el cap de setmana recuperarà el somriure i la tranquil•litat tan característics del seu “jo” interior i que són tan complicats de veure durant la setmana.\nLa feina, sempre “LA FEINA” li repeteixen aquells que la veuen canviar. I amb això, un rostre trist, acompanyat d’un mal humor que fins i tot la treuen a ella de les seves pròpies caselles.\nEl seu xicot li ha dit mil cops que l’ha de deixar dins en sortir, però ella (impotent davant una situació d’estrés que comença a escapar-se-li de les mans) respon que fins el divendres a les set allò forma part del seu uniforme…\nAmb tot, ella que es consumeix, els nervis que la posseeixen i cada cop costa més deixar-los en la dutxa dels divendres…\nAlgú feliç que poc a poc… s’apaga.


L'Engranatge tanca amb excel·lent a l'escola Països Catalans de Lleida - ILO Oftalmologia\nL’Engranatge tanca amb excel·lent a l’escola Països Catalans de Lleida\n03 Mar L’Engranatge tanca amb excel·lent a l’escola Països Catalans de Lleida\nJugar amb els amics i les amigues, escoltar, pensar, menjar, dormir, llegir, riure i compartir o, senzillament, escoltar a la gent com riu, anar a la piscina, aguantar la corda o fer coses molt difícils. Són aquestes algunes de les reflexions que els infants des de P3 fins a 6è curs de primària han compartit amb nosaltres al llarg de les diferents sessions en les que s’ha dut a terme l’activitat educativa “L’Engranatge” a l’Escola Països Catalans de Lleida. Una activitat que, com és habitual, incorpora a la resta de comunitat educativa i a través de la qual també les promotores i educadores involucrades han pogut reflexionar i aprendre sobre el dret a la salut.\nL’equip de la FFS valora molt positivament el treball realitzat amb les talleristes així com els resultats obtinguts amb l’activitat; entesa aquesta com a procés, un engranatge del que tothom en som part activa, una realitat dinàmica en constant moviment. Les sessions de treball han comptat amb espais de reflexió crítica i avaluació que ha permès la millora continua de les diferents intervencions de les que consta l’activitat, incorporant tot allò necessari i ajustant-se a les aportacions tant de l’alumnat com del professorat. Així mateix, de forma constructiva s’ha avaluat de forma continuada l’efectiva sensibilització en l’àmbit del dret a la salut dels participants.\nLa corda, un color, el so de la flauta, una espelma o una maleta màgica han estat alguns dels protagonistes. La música, el teatre i les activitats plàstiques han servit doncs per verbalitzar i visualitzar aquest engranatge del que tothom formem part i estimular el diàleg, la participació, les interaccions i l’aprenentatge compartit. Els infants han expressat quines són les peces necessàries per moure l’engranatge de la salut, que ens fan sentit bé i que podem aportar perquè tothom s’hi senti. Moltes han estat les idees que han sorgit: l’energia, el coratge, el respecte, la felicitat, l’amistat, etc. El diàleg al llarg de les sessions ha estat intens i enriquidor. Infants i adults també han mostrat la seva satisfacció i n’han fet una valoració molt positiva. Amb reflexions divertides, amables, curioses o profundes com “escoltar i que t’escoltin per poder dir el que és important…” com apuntaven alguns dels infants participants. I és que al llarg dels darrers dies, tots i totes hem pogut aprendre d’aquesta experiència, en cada petita cosa, en les mirades i silencis compartits, a través de la proximitat i la relació amb les persones i gràcies a la seva implicació amb entusiasme. “Moltes gràcies pel taller, ens ha agradat molt!” ha comentat una de les nenes participants. I és que no hi ha millor manera d’acabar que amb la satisfacció i retorn dels que han pogut gaudir-n’he.\nDes de la FFS volem donar les gràcies a totes les persones implicades per sumar el seu compromís al gran engranatge del dret a la salut. Seguim treballant amb il·lusió i ganes de continuar millorant.\nL’Engranatge és una activitat de la Fundació Ferreruela Sanfeliu, dins de l’Àrea d’Educació per al Desenvolupament, en col·laboració amb l’Associació Antisida de Lleida i amb el suport de l’Agència Catalana de Cooperació al Desenvolupament i l’Ajuntament de Lleida.


Sant Joan de la Creu Prevere i doctor de l'Església\nNat a Fontiveros (Àvila), cap a l'any 1542. Després d'un temps en l'orde carmelità, l'any 1568, pels consells de santa Teresa de Jesús, va ser el primer que va emprendre la reforma entre els germans de l'orde, amb moltes penes i treballs. Ascètic i seriós, no sempre va ser comprès. Insigne en saviesa i santedat, els seus escrits van tenir un pes decisiu en l'espiritualitat moderna. Va morir a Úbeda l'any 1591.\nBeat Pere Nicolau Factor i Estanya Framenor\nNascut a València el 1520, va ingressar al convent franciscà de Jesús de València el 1537. Durant la seva vida va viure en diferents convents d'observança franciscana on va créixer la seva fama, tant per l'exemplaritat de la seva vida com pels prodigis que Déu obrava per la seva intercessió.\nDesitjant major rigor de vida, va demanar anar al convent dels caputxins de Mont Calvari a Barcelona, i fent aquest viatge va residir uns dies al convent d'Escornalbou i també a la rectoria de Vilabella. Sortint de Vilabella, s'allotjà al convent de Valls. Arribava a Barcelona, convent on residí fins el 1583, any en què va tornar a l'observança i tornà a València. A Tarragona va ser rebut per l'arquebisbe Antoni Agustín, amic seu.\nEl 13 de desembre de 1583 arribava a València, al seu convent de Jesús, i moria deu dies més tard, a l'edat de 73 anys. Fou beatificat pel papa Pius IV el 18 d'agost del 1786. La seva festa se celebra el 14 de desembre.


Buch acusa els partits independentistes de no tenir un projecte postsentència - Regió7 :: El Diari de la Catalunya Central\nBuch acusa els partits independentistes de no tenir un projecte postsentència\nEl TSJC confirma l'arxivament de la causa contra el conseller d'Interior per desobediència en l'1-O\nEl conseller d'Interior, Miquel Buch lluís sibils/acn\nEl conseller d'Interior, Miquel Buch, va sortir al pas de les veus que li demanen la dimissió per la gestió dels aldarulls postsentència de l'1-O afirmant que el «problema» no és ell, sinó que «no s'ha donat un projecte polític per a després de les sentències, que era un compromís que tenien els partits independentistes».\nAixò, va afirmar Buch en una entrevista a El Punt Avui, ha generat «frustració», per la qual cosa, al seu parer, «tothom ha de revisar si ha pensat més en el 10-N que a donar resposta a unes sentències que han estat molt dures». Buch admet que ha valorat «totes les possibilitats», però afirma que ha arribat a la conclusió que «abandonar el vaixell en un moment com aquest seria una gran irresponsabilitat».\nAl llarg de l'entrevista, Buch defensa el model policial dels Mossos d'Esquadra i el fet que s'hagi anunciat una revisió interna d'una quinzena d'actuacions, de moment. I ho contraposa a la posició del Govern espanyol, expressada en boca del ministre de l'Interior, Fernando Grande-Marlaska, que ha considerat que no hi havia motiu per analitzar l'actuació de la Policia Nacional.\n«Aquí és on es veuen els dos models. Quan es diu que el poble català i el poble espanyol són diferents ens basem en una sèrie de conceptes i realitats, i avui s'ha mostrat la realitat entre el concepte d'un model policial i l'altre. Nosaltres anunciem que per ser millors ens farem una autoauditoria i l'altra cara de la moneda és que no cal fer cap revisió», va lamentar.\nEn tot cas, també va advertir que els aparells de l'Estat estan guanyant el «relat» del que passa a Catalunya, quan ho situen en una qüestió de seguretat ciutadana. «No és un problema d'ordre públic, sinó de sentències», va reflexionar. «Parlem d'ordre públic i deixem de parlar d'urnes», quan, al seu parer, els aldarulls els causa «una absoluta minoria».\nUna de les actuacions més polèmiques durant els aldarulls ha estat l'ús de pilotes de goma que ha fet la Policia Nacional, en teoria prohibides pel Parlament de Catalunya al territori català. En aquest aspecte, Buch va alinear-se amb les tesis del Govern espa-nyol, tot recordant que el Parlament «no ha prohibit l'ús de pilotes de goma».\nSegons va explicar, el Parlament va fer una «recomanació» als Mossos, «però no va prohibir les pilotes de goma a altres cossos policials que actuessin a Catalu-nya». Després d'això, els Mossos es van adaptar al que va dir la cambra catalana, «i els altres cossos no, perquè no tenen obligació de fer-ho».\nTambé va sortir al pas de les crítiques sobre la utilització de la tècnica coneguda com el carrusel, en què s'utilitzen les furgonetes policials per dispersar manifestants. Buch va assegurar que la pràctica està en desús, i que la que s'ha dut a terme aquests dies «no s'ha practicat com es practicava antigament».\nD'altra banda, el conseller d'Interior va afirmar que es va sentir «sorprès» per les declaracions de la presidenta de l'ANC, Elisenda Paluzie, segons les quals els aldarulls dels darrers dies posen el moviment independentista en el mapa mediàtic.\n«En cap cas va fer esment als centenars de policies que van garantir que les seves marxes es produïssin amb normalitat», va afirmar, amb referència a les anomenades Marxes per la Llibertat, que durant tres dies van recórrer diferents indrets del país per acabar en una manifestació multitudinària a Barcelona de rebuig a la sentència de l'1-O.\nEl Tribunal Superior de Justícia de Catalunya va confirmar ahir l'arxivament de la causa contra el conseller d'Interior, Miquel Buch, per la seva actuació com a alcalde de Premià de Mar l'1-O.\nEl jutge instructor ja havia decidit arxivar la querella que havia presentat la fiscalia pels delictes de desobediència i prevaricació per suposadament haver cedit locals per a la celebració del referèndum. La fiscalia, però, hi va presentar recurs d'apel·lació i es va centrar en l'actuació de Buch com a president de l'ACM.


Ajuden persones amb pèrdues de memòria perquè puguin seguir cuinant - Regió7\nAjuden persones amb pèrdues de memòria perquè puguin seguir cuinant\nLa Fundació Catalunya-La Pedrera, la Fundació ACE i la Fundació Alícia han creat un receptari per a persones amb principi de demència\nLa Fundació Catalunya-La Pedrera, amb la col·laboració de la Fundació ACE i la Fundació Alícia, han creat el receptari Cuinant la memòria. Receptes perquè no se'ns en vagi l'olla!, adreçat a persones amb principi de demència. Es tracta d'una eina per facilitar que aquestes persones puguin seguir cuinant, malgrat la discapacitat, de manera autònoma i seguint una dieta sana.\nPer donar continuïtat al projecte, el dimarts 24 de setembre a les 10 del matí s'organitzarà un taller perquè les persones que tenen principi de demència aprenguin a interpretar i aplicar correctament el receptari.\nEls participants, del programa de Reforç de la Memòria i la Salut (REMS) de l'espaiSocial de Manresa A més, veuran demostracions culinàries en directe i hauran d'elaborar plats en petits grups amb l'ajuda de cuiners de la Fundació Alícia.\nL'objectiu del taller és promoure la cuina com a una activitat quotidiana a l'abast de tothom, també a les persones que pateixn algun tipus d'afectació en la cognició, i aconseguir que aquests mantinguin actives les seves capacitats el màxim de temps possible.\nAl llarg de l'any la fundació preveu realitzar un taller a cadascun dels 23 espais socials que la fundació té repartits arreu de tot el territori català. D'aquesta manera, tots els participants del programa aprendran a fer-la servir i podran aplicar els coneixements adquirits a la seva vida quotidiana.


documents avv | Casc Antic\nL’AJUNTAMENT SEGUEIX VOLENT FER L’HOTEL AL PALAU DE LA MÚSICA!!!\nLa sentència del TSJC del 29-7-2013 estima parcialment el recurs contenciós presentat per l’AAVV Casc Antic i Veïns en Defensa de la Barcelona Vella i reconeix la protecció patrimonial dels interiors dels edificis catalogats 13bis a 17 del c. St. Pere més Alt. També protegeix la finca del nº 17 al nivell “C”. La sentència impossibilita en la pràctica el desenvolupament del projecte del Sr. Millet. PERÒ L’AJUNTAMENT amb els vots de CiU, PSC i PP, HA RECORREGUT EN CASSACIÓ AQUESTA SENTÈNCIA i vol que es faci l’hotel.\nDavant tot això de nou volem lluitar-hi en contra i fer la compareixença i oposició a l’esmentat recurs abans que s’esgoti el termini el 15-11-2013.\nAlhora volem interposar recurs contenciós-administratiu contra el nou Pla d’Usos abans del 16-11-2013, un Pla que amplia les zones per fer hotels i negocis dedicats al turisme a tot Ciutat Vella i amenaça de fer fora als veïns i veïnes.\nPer aquestes accions cal pagar unes taxes que ara, amb el govern del PP, encara són més cares. Necessitem uns 2.000 euros, que només les donacions voluntàries de vosaltres farà possible d’aplegar i així fer les accions jurídiques pertinents.\nEnvieu el donatiu quan abans millor al: C.C 20130478310200739812 Titular Associació de Veïns Revitalització Casc Antic, tot indicant el concepte: Hotel Palau de la Música i Pla d’Usos\nSi hi ha un sobrant, es farà servir per convocar a futurs actes que segur caldrà dur a terme.\nVDBV Veïns en Defensa de Barcelona Vella Conviure amb el turisme TV3 30 minuts\nImportant victòria en la llarga lluita al voltant hotel del Palau de la Música\nEns complau anunciar-vos una important victòria en la llarga lluita al voltant hotel del Palau de la Música: la recent Sentència del TSJC sobre el recurs instat per les associacions(*) contra l'acord de la Comissió Territorial del Patrimoni Cultural de Barcelona, pel qual s'acordava protegir només les façanes dels edificis núm. 13 i 15 del carrer Sant Pere Més Alt, possibilitant el seu total enderroc interior i conservant només la façana, i permetent enderrocar l'edifici núm. 17, per tal d'encabir hotel al costat del Palau de la Música Catalana. ...segueix llegint\nResumint: el TSJC dóna raó a les associacions quant al patrimoni interior de l'edifici on es projectava l'hotel, i rebutja els acords que possibilitaven el buidatge de l'edifici i la construcció de l'hotel, prohibint el seu enderroc i protegint els elements interiors (l'arcada del segle XVII). Això, en la pràctica, hauria de condicionar qualsevol projecte de canvi d'ús dels edificis on inicialment estava projectat Hotel del Sr. Millet. De moment, la Generalitat ha anunciat que no apel·larà la decisió judicial (només faltaria). Pensem també que aquest fet por crear un precedent important quant a protecció de patrimoni interior i buidatges d'edificis protegits.\nMaterial per la Mobilització contra el Pla d'abUsos 18 de juliol 18:00 documents avv\nVine, porta la teva cassola i fem soroll juntes contra aquest abús!\nDijous 18 de juliol, a les 18:00 al Gat Rebel de la Rambla del Raval\n1. Cartell descarga A3, A4 i A5 link wetransfer: http://we.tl/lkaOtVxDVw\n2. Video convocatoria\n5. Al.legacions al Pla d'Usos 6. Signatures on-line\n7. Pregó Ada Colau Pla d'abUsos Pla d'abUsos_pregó de Festa Major a càrrec de Ada Colau from sosi on Vimeo. ...segueix llegint\nPla d'abUsos_pregó de Festa Major a càrrec de Ada Colau\nPla d'abUsos_pregó de Festa Major a càrrec de Ada Colau from sosi on Vimeo.\nSignatures per aturar el nou Pla d'usos de Ciutat Vella\nMANIFEST CONTRA LA MODIFICACIÓ DEL PLA D'USOS DE CIUTAT VELLA\nDavant l'anunci de modificació del Pla Especial d'Establiments de Concurrència Pública, Hoteleria i altres activitats, més conegut com a Pla d'Usos de Ciutat Vella, les entitats i persones sotasignants volem expressar la nostra preocupació per aquesta decisió i alertar de les conseqüències negatives que un increment de l'activitat turística pot tenir per la convivència, el desenvolupament econòmic, la cohesió social i la sostenibilitat ambiental del districte.\nTant els diagnòstics previs a l'aprovació del Pla d'Usos, com el Pla Estratègic del Turisme de Barcelona i el Pla Estratègic de Turisme de Ciutat Vella, coincidien en que aquest districte havia arribat al seu límit en la capacitat de càrrega turística i que era necessari desconcentrar-la a altres zones de la ciutat. Així, només l'any 2008, abans de la moratòria hotelera, el 30% de les 47.285 places hoteleres de la ciutat estaven concentrades en aquest districte, al que calia sumar els apartaments turístics legals i il·legals. ...segueix llegint\nLes entitats del Casc Antic expressem la nostra indignació per les batudes racistes i exigim un canvi de rumb en les polítiques de seguretat\nLa tarda del passat divendres 18 de maig, els veïns i veïnes del Casc Antic vam ser testimonis d'un impressionant desplegament policial suposadament per combatre la multireincidència que va sacsejar la tranquil·litat del nostre barri. Durant prop de tres hores, 70 agents dels Cos de Mossos d'Esquadra, de la Policia Nacional i de la Guàrdia Urbana es van dedicar a aturar i identificar veïns i veïnes basant-se en criteris absolutament arbitraris com l'edat i el color de la pell. Aquestes identificacions es van realitzar de forma arbitrària cobrint les zones de Santa Caterina i Sant Pere, arribat a realitzar-se fins i tot a la sortida d'equipaments municipals on joves d'origen dominicà i magribí eren identificats i escorcollats. Aquests fets han causat una gran alarma entre el veïnat, que no entén la desproporció del dispositiu i el caràcter de les identificacions. Fets com aquests contribueixen a enrarir la relació entre les diferents comunitats que hi viuen i treballen, fent trontollar el treball comunitari que realitzem les entitats. ...segueix llegint\nDARRERES NOTÍCIES SOBRE L’HOTEL DEL PALAU\nDesprés d’un relatiu llarg silenci de notícies sobre la situació de l’affaire Millet-Montull i la utilització de la Fundació Orfeó Català –Palau de la Música Catalana al servei dels seus negocis privats i del presumpte finançament de partits polítics, tornen a sorgir notícies relatives a l’única acció que va portar als interfectes durant uns dies a la presó i a que la plana major d’urbanisme de l’Ajuntament “socialista” de Barcelona acabés imputada, entre d’altres raons, per tràfic d’influències: l’hotel de luxe al costat del Palau de la Música i en sòl destinat originàriament a equipament docent. ...segueix llegint\nMapa de la corrupció Ciutat Vella/ pisos turístics\nSearch this site: Convocatòries


BlackBerry encara oberta a altres alternatives - YCOM\nBlackBerry encara oberta a altres alternatives\nL’acord al qual ha arribat amb Fairfax depèn del resultat de la due diligence, i deixa la porta oberta a què la companyia pugui trobar una alternativa que consideri millor que la de la seva venda al holding d’inversions.\nLa nota publicada per BlackBerry anunciant l’acord al qual han arribat amb el holding d’inversions Fairfax -igual que el fabricant de smartphones, una empresa també canadenca- deixa la porta oberta a què pugui buscar altres alternatives lluny d’aquesta operació.\nEn primer lloc, l’acord està subjecte al resultat d’un procés d’auditoria anomenat due diligence. Aquest hauria d’acabar com a molt tard el 4 de novembre segons anuncia BlackBerry, i els seus resultats no haurien de ser una sorpresa per a ningú en el sentit que no haurien de significar un impediment per confirmar l’acord de venda.\nPerò durant aquest període, l’acord al qual han arribat ambdues parts permet a BlackBerry buscar alternatives a Fairfax. Concretament s’afirma que “BlackBerry està autoritzada a sol·licitar activament, rebre, avaluar i potencialment entrar en negociacions amb altres parts que ofereixin propostes alternatives (‘Transaccions Alternatives’)” i tot seguit explicita que “si durant el període de due diligence, BlackBerry signa alguna carta d’intenció o acord definitiu que preveu una transacció alternativa, BlackBerry deixarà de negociar“.\nBarbara Stymiest, President del Consell d’Administració de BlackBerry, afirma que “el Comitè Especial està buscant el millor resultat possible per als components de l’empresa, incloent-hi als accionistes. És important destacar que el procés ‘d’anar de compres’ ofereix una oportunitat per a determinar si hi ha millors alternatives que l’actual proposta del consorci Fairfax“.\nSi és BlackBerry la que decideix en algun moment desmarcar-se de la proposta de Fairfax, haurà de pagar a esta última una compensació de 30 centaus de dòlar per acció, però només si Fairfax no ha baixat el preu de la seva oferta dels nou dòlars per acció, ja que en cas contrari, BlackBerry quedaria lliure sense haver d’abonar cap ‘sanció’. Si l’abandonament de la fabricant de smartphones es produeix un cop signat l’acord definitiu, el preu de la penalització pujaria a 50 centaus de dòlar per acció.\nÉs poc probable que, donada la situació econòmica de BlackBerry i les seves perspectives de futur en el mercat, aquesta pugui arribar a trobar alguna altra part que realitzi una oferta millor que la de Fairfax, i és probable que l’únic motiu plausible de la “marxa enrere” sigui el resultat de la due diligence o que finalment la companyia vulgui seguir totalment en solitari, una opció que tampoc sembla tenir gaires números.


El dimarts, 27 de setembre, se celebra el Dia Mundial del Turisme amb el lema «Turisme per a tots», per a promoure el turisme universal. Molts municipis valencians celebren aquest dia amb visites gu...\nValència Summer Day ofereix set excursions amb autobús des de la ciutat de València fins a les ciutats i els municipis valencians, per a gaudir d’un dia fora de la ciutat. Tots els dies ix un aut...\nLa Tomatina 2016, a Buñol\nAgost és el mes per excel•lència de les festes patronals a la majoria de municipis valencians. La Tomatina de Buñol, que cada any se celebra l’últim dimecres d’agost, enguany tindrà lloc el...\nMoros i Cristians a Ontinyent\nOntinyent celebra les seues Festes de Moros i Cristians, declarades d’interès turístic internacional, del 25 al 29 d’agost. Així, les filaes cristiana i mora desfilaran pels carrers de la c...\nXàtiva celebra del 15 al 20 d’agost la Fira d’Agost, una festa d’interés turístic nacional que se celebra des de l’any 1250. La Fira d’Agost de Xàtiva és la cita amb més antiguitat i h...\nViu l’estiu a les platges de València, gaudix de les piscines naturals a l’interior, del turisme actiu i de la gastronomia. València en la pell, estiu a València.\nLes millors platges valencianes\nLes comarques valencianes han obtingut enguany un total de trenta Banderes Blaves i dinou certificacions Q de qualitat turítica que en reconeixen la qualitat de les platges, l’entorn i els serveis....\nLa Ruta recorre Xàtiva, València, Canals, Simat de la Valldigna i Gandia, com a seus de la història dels pontífexs valencians Des de València Turisme us recomanem recórrer el llegat dels Borja p...\nEl Cinema a les Platges arriba a 18 platges de València\nEl Cinema a les Platges «València Turisme» arriba a 18 platges del territori valencià per a reforçar l’oferta d’oci als municipis valencians i aportar un valor afegit a les destinacions turí...\nMoros i Cristians d’Oliva 2016\nDel 21 al 24 de juliol Oliva celebra una de les seues festes més arrelades i populars: els Moros i Cristians. La ciutat es trasllada uns quants segles arrere per a reviure, amb aire de festa, les bat...\nLa Festa i Cavalcada de la Ceràmica de Manises 2016 tindrà lloc del 16 al 18 de juliol a la ciutat de Manises. Durant els dies 16 i 17 de juliol els artesans de Manises ixen al carrer per a ensenya...